1. ΝΟΜΟΣ 4630 της 3/7 Μαΐου 1930 Περί ιδρύσεως ταμείου προνοίας παρά τω δικηγορικώ συλλόγω Θεσσαλονίκης. Άρθρον μόνον.-1.Δια Π.Δ/τος προκαλουμένου υπό του υπουργού της Δικαιοσύνης, επιτρέπεται να κυρωθή καταστατικόν του ταμείου προνοίας δικηγόρων Θεσσαλονίκης, ιδρυομένου παρά τω εκεί δικηγορικώ συλλόγω και σκοπούντος την παροχήν βοηθημάτων ή περιθάλψεως εις τα μέλη του ειρημένου συλλόγου και τας οικογενείας ή συγγενείς αυτών, κατά τα εν αυτώ καθορισθησόμενα. 2.Δια του καταστατικού τούτου επιτρέπεται α) να ορισθώσιν εισφοραί των μελών υποχρεωτικαί, τακτικαί και έκτακτοι καθοριζομένων των όρων και προϋποθέσεων καταβολής εκάστης. β)Να επιβληθώσι τέλη καταβλητέα υπό εκάστου δικηγόρου κατά την επιχείρησιν υπ’ αυτού εκάστης επί μέρους δικαστικής πράξεως ή ωρισμένων ενεργειών ενώπιον των διοικητικών αρχών και επιτροπών, ως και κατά την σύστασιν εγγράφων γνωμοδοτήσεων ή εξωδίκων κοινοποιήσεων. γ)Να καθορισθώσι καταβλητέα τω ταμείω προνοίας υπό εκάστου δικηγόρου ποσοστά της κατά τον Κώδικα περί δικηγόρων εισπραττομένης παρά του δικηγόρου αμοιβής δια την ενώπιον των δικαστηρίων ή διοικητικών επιτροπών παράστασιν και συζήτησιν, ως και δια την κατά το άρθρ. 38 του ειρημένου κώδικος σύνταξιν σχεδίων συμβολαίων ή βεβαιώσεως περί εξελέγξεως τίτλων. 3.Δια του αυτού καταστατικού θέλουσι καθορισθή αι πειθαρχικαί ποιναί και τα πρόστιμα αι επιβαλλόμενοι κατά των αρνουμένων να καταβάλωσι τας κατά το προηγούμενον εδάφιον εισφοράς δικηγόρων, ανεξαρτήτως των υπό του Κώδικος προβλεπομένων ποινών, εν υποτροπή του παραβάτου καθισταμένου εκπτώτου από του δικαιώματος συμμετοχής εις τα εκ του ταμείου ωφελήματα. 4.Τα κατά τας περιπτώσεις β΄ και γ΄ του προηγουμένου εδαφίου τέλη προκαταβάλλονται επί ποινή απαραδέκτου του σχετικού εγγράφου ή της παραστάσεως του δικηγόρου, επ’ ουδενί δε λόγω επιτρέπεται να επιβαρύνωνται δια τοιούτων οι διάδικοι ιδιώται. Βάσει της παρ. 1 εξεδόθη το Π.Δ. της 21/27 Φεβρ. 1931 περί κυρώσεως του καταστατικού του ταμείου προνοίας δικηγόρων Θεσσαλονίκης, τροποποιηθέν υπό του Β.Δ. 5/10 Ιουλ. 1940, του Α.Ν. 2488//1940 (κατωτ. αρ. 4) και του Ν.Δ. 1314 της 2/11 Μαΐου 1942. Αι αφορώσαι το Καταστατικόν του Τ.Π.Δ. Θεσ/κης εκωδικοποιήθησαν δια του Β.Δ. 10 Ιαν./9 Φεβρ. 1948. 